《和新友黄太安见寄韵》
明代·黎光

便佳楼上忆凭观，万里风尘正渺漫。拟谓江湖长结社，岂知京国久为官。

华勋未上麒麟阁，白笔叨簪獬豸冠。几度怀君清不寐，乌台霜月五更寒。

作者简介：广东东莞人，字仲辉。洪武五年举人。授御史。巡苏州，请赈水灾，全活甚众。巡凤阳，上封事，悉切时弊。九年，擢刑部侍郎，执法不阿，为御史大夫陈宁所忌，坐事死贬所。